OpenLLM-France/wikimedia huggingface dataset:
# Stanisław Lanckoroński

Stanisław Lanckoroński (c. 1597-1657) fou un magnat lituanopolonès, així com polític i comandant militar.
Stanisław va esdevenir starost de Skała el 1641, castlà de Halicz in 1646, castlà de Kamieniec, voivoda del voivodat de Bracław i gran regimentarz de la Corona el 1649, voivoda del voivodat de Rutènia el 1652, hetman de camp de la Corona del 1654 fins al 19 de febrer del 1657 i starost de Stobnice i Dimirsk.
Durant la Rebel·lió de Khmelnitski va defensar amb èxit Kamieniec davant els cosacs. En 1649 va defensar contra els cosacs la ciutat de Zbàraj. Va participar en la batalla de Berestetxko en 1651. En 1653 va prendre part en l'expedició a Jvànets.
Es va distingir en la batalla d'Okhmàtiv el 1655 amb els russos i cosacs. En el moment del Diluvi lliurà una victoriosa batalla a Piatek. Poc després, però, va patir una derrota a la batalla de Wojnicz (el van salvar de la mort Stefan Bidziński i Wespazjan Kochowski). Es retirà amb l'exèrcit mercenari de Joan Casimir II.
El març del 1655 va caure malalt i va deixar l'exèrcit. S'uní a la Confederació Tyszowice contra els suecs. Va participar en la batalla de tres dies de Varsòvia.
Es va casar amb Anna Sienienska i van tenir vuit fills: Hieronim Lanckoronski, Przeclaw Lanckoronski, Franciszek Stanislaw Lanckoronski, Jan Lanckoronski, Zbigniew Lanckoronski, Mikolaj Lanckoronski, Marcin Lanckoronski i Joanna Lanckoronska.
Va morir al gener de 1657 i està enterrat a Lviv.

## Referències

* Genealogia dels Lanckoroński Arxivat 2015-09-24 a Wayback Machine. (polonès)
* Wielka Ilustrowana Encyklopedia Gutenberga (1934–1939)
# Glafirins

Els glafirins (Glaphyriinae) són una subfamília de lepidòpters ditrisis de la família dels cràmbids (Crambidae). Va ser descrita per William Trowbridge Merrifield Forbes el 1923.

## Gèneres

* Abegesta Munroe, 1964
* Achantodes Guenée, 1852
* Aenigmodes Amsel, 1957 (= Aenigma Amsel, 1956)
* Aethiophysa Munroe, 1964
* Aureopteryx Amsel, 1956
* Cereophagus Dyar, 1922
* Chalcoela Zeller, 1872
* Chilomima Munroe, 1964
* Chilozela Munroe, 1964
* Contortipalpia Munroe, 1964
* Cosmopterosis Amsel, 1956
* Dichochroma Forbes, 1944
* Dicymolomia Zeller, 1872 (= Bifalculina Amsel, 1956)
* Eupoca Warren, 1891
* Eustixia Hübner, 1823 (= Thelcteria Lederer, 1863, Thlecteria Dyar, 1925)
* Gonodiscus Warren, 1891
* Homophysodes Dyar, 1914
* Lativalva Amsel, 1956
* Lipocosma Lederer, 1863 (= Clarkeiodes Amsel, 1957, Clarkeia Amsel, 1956, Lipocosmopsis Munroe, 1964)
* Lipocosmodes Munroe, 1964
* Lissophanes Warren, 1891
* Macreupoca Munroe, 1964
* Nephrogramma Munroe, 1964
* Parambia Dyar, 1914
* Paregesta Munroe, 1964
* Plumegesta Munroe, 1972
* Psephis Guenée, 1854
* Pseudoligostigma Strand, 1920 (= Heptalitha Munroe, 1964)
* Schacontia Dyar, 1914
* Scybalista Lederer, 1863
* Scybalistodes Munroe, 1964
* Stegea Munroe, 1964 (= Egesta Ragonot, 1891)
* Upiga Capps, 1964
* Vinculopsis Amsel, 1957 (= Vincularia Amsel, 1956)
* Xanthophysa Munroe, 1964
Tribu Dichogamini Amsel, 1956
* Alatuncusia Amsel, 1956
* Alatuncusiodes Munroe, 1974
* Dichogama Lederer, 1863 (= Carbaca Walker, 1866)
Tribu Glaphyriini Forbes, 1923
* Glaphyria Hübner, 1823 (= Berdura Möschler, 1886, Glaphria Fernald, 1903, Homophysa Guenée, 1854)
* Hellula Guenée, 1854 (= Ashwania Pajni & Rose, 1977, Oeobia Hübner, 1825, Oebia Hübner, 1825, Phyratocosma Meyrick, 1936)

## Referències

* ↑ Pitkin, Brian; Jenkins, Paul. «Search results Family: Arctiidae». Butterflies and Moths of the World. Natural History Museum, London.

## Bibliografia

* Regier, J.C. et al., 2012: "A molecular phylogeny for the pyraloid moths (Lepidoptera: Pyraloidea) and its implications for higher-level classification". Systematic Entomology. 37 (4): 635-656. Abstract: doi:10.1111/j.1365-3113.2012.00641.x.
* Solis, M.A. 2009: "Transfer of All Western Hemisphere Cybalomiinae to Other Subfamilies (Crambidae: Pyraloidea: Lepidoptera): Elusia Schaus, Dichochroma Forbes, Schacontia Dyar, Cybalomia extorris Warren, and C. lojanalis (Dognin)". Proceedings of the Entomological Society of Washington. 111 (2): 493-504.
* Solis, M.A. & Adamski, D., 1998b: "Review of the Costa Rican Glaphyriinae (Lepidoptera: Pyraloidea: Crambidae)". Journal of the New York Entomological Society. 106 (1): 1-55.
* Solis, M.A.; M.A. Metz & D.H. Janzen, 2009: "Phylogenetic Analysis of Cosmopterosis (Lepidoptera: Crambidae: Glaphyriinae) with Discussions on Male Secondary Sexual Characters and Larval Feeding on Capparis (Capparaceae) in the Pyraloidea and Lepidoptera (Insecta)". Annals of the Entomological Society of America 102 (5): 766-784. Abstract: doi:10.1603/008.102.0504.
# Silicificació

La silicificació és el procés pel qual la fusta, els ossos, les petxines i altres materials de vegades fossilitzen o petrifiquen per acció de silicats com el jaspi, el quars criptocristalí i fins i tot l'òpal.
Es pot conservar l'estructura dels teixits orgànics originals mentre es va petrificant a poc a poc (permineralizació), i pot adoptar una varietat de colors diferents. Aquesta silicificació es duu a terme prop de la superfície terrestre, on abunda la sílice en l'aigua subterrània. Encara no se sap amb certesa quins són els factors geològics que determinen si el material de substitució serà criptocristalí o bé opalí.

## Ull de tigre

L'ull de tigre és un tipus de silificació; en aquest cas les fibres de l'asbest daurat o blau han estat substituïdes per quars criptocristalí i produeixen una pedra preciosa que es poleix perquè quedi molt brillant, però conserva la seva refracció fibrosa. Això fa que una banda fina i brillant de llum tornassolada recorri la pedra en sentit perpendicular a les fibres paral·leles a mesura que es va girant. Tiger iron (ferro de tigre) és el nom que rep la bella pedra ornamental amb bandes, en el quel l'ull de tigre groc alterna amb capes de jaspi vermell i hematites gris fosca.

## Localització

Existeixen boscos fòssils en tota Amèrica del Nord, Europa i Àfrica. El més famós és el que es troba al Parc nacional del Bosc Petrificat, prop de Holbrook, a Arizona (Estats Units), on s'ha trobat petrificat un arbre de 65 m d'altura i 3 de diàmetre. A White Cliffs, a Queensland (Austràlia), s'han trobat esquelets d'animals sencers que han estat substituïts per òpal.

## Vegeu també

* Roca
* Fòssil
* Litificació
* Pedra paesina
* Petrificació
* Cimentació

## Referències

* ↑ Oehler, John H.; Schopf, J. William «Artificial microfossils: experimental studies of permineralization of blue-green algae in silica.». Science (New York, N.Y.), 174, 4015, 17-12-1971, pàg. 1229-1231. PMID: 17806931.
* ↑ «Tiger's Eye». [Consulta: 16 maig 2016].
* ↑ Heaney, Peter; Fisher, Donald «New interpretation of the origin of tiger's-eye». Geology, 31, 4, 4-2003, pàg. 323–326. DOI: 10.1130/0091-7613(2003)031<0323:NIOTOO>2.0.CO;2 [Consulta: 16 maig 2016].
* ↑ equisetites.de

## Bibliografia

* Bussbey A., Coenraads R., Willis P., Roots D., 1997. Roques i Fòssils. Barcelona, Espanya. ISBN 978-84-9804-640-3

## Enllaços externs

* Millán, J. A. Els paisatges de la Rue Jacob. Arxivat 2019-03-17 a Wayback Machine. L'artista involuntari de l'eocè tardà Arxivat 2019-03-17 a Wayback Machine..
# Angelika Terliuha

Angelika Volodýmyrivna Terliuha (en ucraïnès: Анжеліка Володимирівна Терлюга; transliteració internacional: Anzhelika Terliuga; Odessa, 27 de març de 1992) és una karateka ucraïnesa. Competidora a la categoria dels 55kg kumite, va guanyar la medalla d'argent el 5 d'agost de 2021 als Jocs Olímpics d'Estiu de 2020, que se celebraren a Tòquio el 2021 per culpa de la pandèmia de COVID-19.

## Palmarès internacional

Jocs Olímpics :
| Any | Indret | Medalla | Categoria |
| 2020 | Tòquio ( Japó) | 2 | 55 kg kumite |
| Campionat Europeu ||||
| Any | Indret | Medalla | Categoria |
| 2019 | Guadalajara ( Espanya) | 1 | Equip kumite |
| 2018 | Novi Sad ( Sèrbia) | 1 | 55 kg kumite |
| 2017 | Izmit ( Turquia) | 1 | Equip kumite |
| 2017 | Izmit ( Turquia) | 3 | 55 kg kumite |

## Referències

* ↑ Perfil a la pàgina web de la Federació Ucraïnesa de Karate (ucraïnès)
# Chetna Pandya

Chetna Pandya (Brent, 19 d'agost de 1981) és una actriu anglesa coneguda pel rol de Joyce a la sèrie còmica de Channel 4 Feel Good i el de Carol Tomlin a la comèdia dramàtica d'ITV The Trouble with Maggie Cole. També va interpretar l'entrenadora Singh a la sèrie de Netflix Heartstopper.

## Vida primerenca

Va néixer al nord-oest del districte londinenc de Brent. El 2004, es va graduar amb un Bachelor of Arts d'arts escèniques a la Mountview Academy of Theatre Arts.

## Filmografia

| Any | Títol | Paper | Notes |
| 2004 | Doctors | Nita Parish | Episodi Old Wounds |
| 2005 | New Tricks | Dipti Mayo | Episodi Family Business |
| 2005 | The Worst Week of My Life | Infermera Dar | Episodi Friday |
| 2006 | Green Wing | Infermera | Episodi 2.1 |
| 2007 | Holby Blue | Amina Akram | Episodi 1.6 |
| 2010 | Identity | Doctora | Episodi Second Life |
| 2011 | Casualty | Rani Murad | Episodis Rogue i Keep on Running: Part 1 |
| 2011 | Black Mirror | Malaika | Episodi The National Anthem |
| 2012 | The Thick of It | Jornalista | Episodi 4.2 |
| 2013 | Toast of London | Kate Khan | Episodi The End |
| 2014 | Line of Duty | New Jo | Episodis 2.3 i 2.5 |
| 2014 | The Wrong Mans | Infermera Harmon | Episodi Action Mans |
| 2014 | Doctors | Zainab Choudry | Episodi Foreign Fields |
| 2015 | Count Arthur Strong | Dona 3 | Episodi We're Listening |
| 2016 | The Aliens | Cap | |
| 2016 | Motherland | Mrs. Lawson | Episodi pilot |
| 2016 | Holby City | Ravinda Srinaath | Episodi The Kill List |
| 2017 | Doctors | Natalie Zafira | Episodi Free Lunch |
| 2018 | The A List | Liana Blackwood | |
| 2018 | Hounslow Diaries | Raheela | Episodi pilot |
| 2019 | Cuckoo | Yusra Duncan | Episodi Macbeth |
| 2019 | This Way Up | Seema | Episodi 1.4 |
| 2020 | Feel Good | Joyce | 2 episodis |
| 2020 | The Trouble with Maggie Cole | Dra. Carol Tomlin | |
| 2022 | Heartstopper | Entrenadora Singh | |

## Teatre

| Any | Títol | Paper | Dramaturg | Director | Lloc |
| 2012 | Molt soroll per no res | Margaret | William Shakespeare | Iqbal Khan | Courtyard Theatre (Stratford-upon-Avon) |
| 2017 | Of Kith and Kin | Priya | Chris Thompson | Robert Hastie | Bush Theatre (Londres) |

## Referències

* ↑ «Panda Wins The Masked Singer 2022» (en anglès). Independent Television. [Consulta: 4 novembre 2022].
* ↑ Griffiths, Eleanor Bley. «Meet the cast of ITV's The Trouble with Maggie Cole» (en anglès). Radio Times, 22-11-2020. [Consulta: 4 novembre 2022].
* ↑ «Chetna Pandya». Spotlight. [Consulta: 23 abril 2022].
* ↑ «Much Ado About Nothing – review, 2 August 2012». The Guardian.
* ↑ «Cast announced for Of Kith and Kin, 29 July 2017». .
* ↑ «Review: Of Kith & Kin (Bush Theatre), 3 November 2017». .
# Aguatón

Aguatón és un municipi aragonès de la província de Terol, enquadrat a la comarca de la Comunitat de Terol.

## Referències

* ↑ «Aguatón. Gobierno de Aragón» (en espanyol europeu). [Consulta: 16 novembre 2024].

## Enllaços externs

* Ajuntament de Aguatón Arxivat 2008-07-04 a Wayback Machine.
* Asociación Cultural El Monolito, de Aguatón (Terol)
# Alfred Powlesland

Alfred Powlesland (Newton Abbot, Devon, 7 d'agost de 1875 – Chudleigh, Devon, 25 de febrer de 1941) va ser un jugador de criquet anglès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de Criquet a XII com a integrant de l'equip britànic.

## Referències

* ↑ «Alfred Powlesland Olympic Results». sports-reference.com. Arxivat de l'original el 16 de novembre 2012. [Consulta: 22 setembre 2015].
* ↑ Resultat de la final Olímpica
* ↑ Profiles of the British players at the 1900 Olympics
# Batalla de Kojima

La batalla de Kojima fou una batalla de les Guerres Genpei a l'acabement de l'era Heian de la història del Japó, en 1184.

## Antecedents

Les Guerres Genpei començaren quan Minamoto no Yorimasa, líder del clan, va fer costat a un candidat diferent dels dels Taira per al tron imperial. La batalla d'Uji, ocorreguda als afores de Kioto, va ser el començament d'una guerra de cinc anys que es va desenvolupar al llarg de tres etapes configurades al voltant de tals conflictese: la primera etapa (juny de 1180) va estar centrada en la crida a les armes per part de Yorimasa per a recuperar per a Mochihito el tron imperial que havia quedat en mans d'Antoku, net de Taira no Kiyomori. Aquesta rebel·lió va ser sufocada ràpidament pels Taira pocs dies després. La segona etapa (setembre de 1180), mort Yorimasa, va estar protagonitzada pel seu successor, Minamoto no Yoritomo, i es va estendre fins a mitjans de 1181, quan es va proclamar un alto el foc forçat per una passa de fam a tot el país que durava ja dos anys. La tercera i última etapa de la guerra es va iniciar a començaments de 1183.
Vencedor sobre el Clan Taira de Ichi-no-Tani, Minamoto no Noriyori va tornar a Kamakura i després de descansar va marxar per terra l'octubre a conquerir l'estret de Shimonoseki, sent hostilitzat pels Taira, que dominaven el mar.

## Batalla

En camí a Yashima Minamoto no Noriyori s'enfrontà i derrotà els seus enemics en batalla a Kojima, on Taira no Kiyomori decidí fer front a Minamoto. L'atac fou dirigit per Sasaki Moritsuna, qui creuà nadant amb el seu cavall per un estret estret entre Kojima i Honshū.

## Conseqüències

La guerra va acabar amb la victòria del clan Minamoto a la batalla naval de Dan-no-ura de 1185, fet que marca el final de l'era Heian i l'inici del període Kamakura, cosa que suposa la transició japonesa de l'època clàssica a l'època feudal.

## Referències

* ↑ The Gempei War 1180–85: The Great Samurai Civil War (en anglès). Bloomsbury Publishing, 2016, p. 77. ISBN 1472813855.

## Bibliografia

* Sansom, George (1958). 'A History of Japan to 1334'. Stanford, California: Stanford University Press. ISBN 978-0-8047-0523-3
* Turnbull, Stephen (1998). 'The Samurai Sourcebook'. London: Cassell & Co. ISBN 978-1-85409-523-7
# Ihar Makarau

Ihar Makarau (nascut el 20 de juliol de 1979) és un judoka belarús. Guanyà una medalla d'or als Jocs Olímpics d'Estiu de 2004 a Atenes a la categoria de pes semi pesat.

## Consecucions

| Any | Torneig | Lloc | Categoria |
| 2009 | Campionat d'Europa | 3r | Pes pesat (+100 kg) |
| 2007 | Campionat d'Europa Open | 2n | Classe Open |
| 2006 | Campionat d'Europa | 5è | Pes semi pesat (100 kg) |
| 2004 | Jocs Olímpics | 1r | Pes semi pesat (100 kg) |
| 2003 | Campionat del Món | 3r | Pes semi pesat (100 kg) |
| 2003 | Campionat d'Europa | 3r | Pes semi pesat (100 kg) |
| 2002 | Campionat d'Europa | 3r | Pes semi pesat (100 kg) |
| 2001 | Universiada | 3r | Classe Open |

## Enllaços externs

* Perfil a JudoInside.com
* Base de dades olímpica
# Heliotelins

Els heliotelins (Heliothelinae) són una subfamília de lepidòpters ditrisis de la família dels cràmbids (Crambidae). Va ser descrita per Hans Georg Amsel el 1961.

## Gèneres

Tribu Heliothelini Amsel, 1961
* Eclipsiodes Meyrick, 1884
* Heliothela Guenée, 1854 (= Nyctarcha Meyrick, 1884, Orosana Walker, 1863)
* Phanomorpha Turner, 1937
Tribu Hoploscopini Robinson, Tuck & M. Shaffer, 1994
* Hoploscopa Meyrick, 1886 (= Haploscopa Hampson, 1897, Syncrotaula Meyrick, 1933, Eudorina Snellen, 1895)
* Perimeceta Turner, 1915 (= Phanerobela Turner, 1932)

## Referències

* ↑ Pitkin, Brian; Jenkins, Paul. «Search results Family: Arctiidae». Butterflies and Moths of the World. Natural History Museum, London.
# Ferdinand Van Den Haute

Ferdinand Van Den Haute (Deftinge, 25 de juny de 1952), més conegut com a Ferdi, és un ciclista belga, ja retirat, que fou professional entre 1976 i 1987.
En el seu palmarès destaquen tres victòries d'etapa a la Volta a Espanya, una el 1976 i dues el 1976. En aquesta darrera edició també guanyà la classificació per punts. Al Tour de França de 1984 guanyà una etapa. En curses d'un dia destaca la Gant-Wevelgem de 1978 i el campionat de Bèlgica en ruta de 1987.

## Palmarès

* 1975
** 1r a la Circuit d'Hainaut
** 1r a la Volta a la Província de Lieja
** 1r a la Volta a la província de Namur i vencedor de 2 etapes
* 1976
** Vencedor d'una etapa a la Volta a Espanya
** Vencedor d'una etapa a l'Étoile des Espoirs
* 1977
** 1r al Stadsprijs Geraardsbergen
* 1978
** 1r a la Gant-Wevelgem
** 1r al Stadsprijs Geraardsbergen
** Vencedor de 2 etapes a la Volta a Espanya i 1r de la classificació per punts
** Vencedor de 2 etapes a la Volta a Luxemburg
* 1979
** 1r al Tour de l'Aude
** Vencedor d'una etapa a la Volta als Països Baixos
* 1980
** 1r al Stadsprijs Geraardsbergen
** Vencedor d'una etapa a l'Étoile des Espoirs
* 1981
** 1r al Gran Premi de Denain
** 1r al Circuit de les Ardenes flamenques - Ichtegem
* 1983
** 1r al Stadsprijs Geraardsbergen
** Vencedor d'una etapa a la París-Niça
* 1984
** 1r al Gran Premi de Fourmies
** 1r al Gran Premi del cantó d'Argòvia
** 1r al Stadsprijs Geraardsbergen
** Vencedor d'una etapa al Tour de França
* 1985
** 1r a la Ronde van Midden-Zeeland
** 1r al Stadsprijs Geraardsbergen
** Vencedor d'una etapa a l'Étoile des Espoirs
* 1986
** 1r al Stadsprijs Geraardsbergen
** Vencedor d'una etapa a la Volta a Bèlgica
* 1987
** Campió de Bèlgica en ruta

### Resultats a la Volta a Espanya

* 1976. 34è de la classificació general. Vencedor d'una etapa
* 1977. 44è de la classificació general
* 1978. 6è de la classificació general. Vencedor de 2 etapes. 1r de la classificació per punts

### Resultats al Tour de França

* 1980. 53è de la classificació general
* 1981. 99è de la classificació general
* 1984. 106è de la classificació general. Vencedor d'una etapa
* 1985. 119è de la classificació general

## Referències

* ↑ «VAN DEN HAUTE Ferdi». [Consulta: 12 setembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Ferdinand VAN DEN HAUTE» (en italià). [Consulta: 12 setembre 2023].

## Enllaços externs

* Fitxa de Ferdi van den Haute a sitiodeciclismo.net
# Roberto Heras Hernández

Roberto Heras (nascut l'1 de febrer del 1974 a Béjar) és un ciclista espanyol que fou professional entre el 1995 i el 2005. Ciclista de grans voltes, les seves victòries més destacades són la Volta a Espanya de 2000, 2003, 2004 i 2005 i la Volta a Catalunya de 2002.
L'any 2005, va perdre el títol de guanyador de la Volta a Espanya per culpa d'un cas de dopatge amb un positiu d'EPO on va rebre també dos anys de sanció. El desembre de 2012, el Tribunal Suprem va anul·lar la sanció, i Heras va recuperar la Volta.
Un cop retirat, ha participat en la Titan Desert, que ha guanyat 4 cops.

## Palmarès

* 1997
** 1r a la Pujada al Naranco
** Vencedor d'una etapa de la Volta a Espanya
* 1998
** 1r al Gran Premi de Primavera
** Vencedor d'una etapa de la Volta a Espanya
* 1999
** 1r al Gran Premi de Primavera
** Vencedor d'una etapa del Giro d'Itàlia
** Vencedor d'una etapa de la Volta a Catalunya
* 2000
** 1r a la Volta a Espanya, vencedor de 2 etapes i 1r de la classificació per punts
* 2002
** 1r a la Volta a Catalunya
** Vencedor de 2 etapes de la Volta a Espanya.
* 2003
** 1r a la Volta a Espanya, vencedor d'una etapa
* 2004
** 1r a la Volta a Espanya, vencedor d'una etapa
** 1r a la Euskal Bizikleta
* 2005
** 1r a la Volta a Espanya, vencedor de 2 etapes

### Resultats al Tour de França

* 2000. 5è de la classificació general
* 2001. 15è de la classificació general
* 2002. 9è de la classificació general
* 2003. 34è de la classificació general
* 2004. Abandona
* 2005. 45è de la classificació general

### Resultats a la Volta a Espanya

* 1997. 5è de la classificació general. Vencedor d'una etapa
* 1998. 6è de la classificació general. Vencedor d'una etapa
* 1999. 3r de la classificació general
* 2000. 1r de la classificació general. Vencedor de 2 etapes. 1r de la classificació per punts
* 2001. 3r de la classificació general
* 2002. 2n de la classificació general. Vencedor de 2 etapes. 1r de la Classificació de la combinada
* 2003. 1r de la classificació general. Vencedor d'una etapa
* 2004. 1r de la classificació general. Vencedor d'una etapa. 1r de la Classificació de la combinada
* 2005. 1r de la classificació general. Vencedor de 2 etapes. 1r de la Classificació de la combinada

### Resultats al Giro d'Itàlia

* 1999. 5è de la classificació general

### Resultats d'altres esports

* 2018 Guanyador de l'Endimoniada de Badalona amb 1h15:15 (Cursa de muntanya nocturna)

## Referències

* ↑ Positivo confirmado
* ↑ Heras recupera la Vuelta de 2005

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Robert Prosinečki

Robert Prosinečki [ˈrɔbɛrt ˈprɔsinɛtʃki] (Villingen-Schwenningen, Alemanya Occidental, 12 de gener, 1969) és un exfutbolista i entrenador de futbol croat. Actualment dirigeix la selecció de Montenegro.
Prosinečki va néixer a Alemanya dins d'una família d'imigrants iugoslaus. Ben aviat retornà a Iugoslàvia, iniciant-se en el món del futbol al Dinamo de Zagreb. Posteriorment fitxà per l'Estrella Roja de Belgrad on fou campió de la Lliga de Campions de la UEFA l'any 1991.
Posteriroment jugà als clubs Reial Madrid, Reial Oviedo, FC Barcelona, Sevilla FC, NK Hrvatski dragovoljac, Standard Liège, Portsmouth FC, Olimpija Ljubljana, i NK Zagreb. Tot i ser una jove promesa del futbol europeu (guanyà el Trofeu Bravo el 1991), les lesions i la seva fragilitat li van impedir esdevenir un dels grans del moment.
Prosinečki fou 49 cops internacional amb Croàcia (marcant 10 gols) a més de 15 cops i 4 gols per Iugoslàvia. El 1987 fou nomenat millor jugador del Mundial Juvenil de Xile. Amb Iugoslàvia disputa el Mundial de 1990 i amb Croàcia els de 1998 (on assolí la tercera plaça) i 2002. També disputà l'Eurocopa de 1996.

## Palmarès
### Selecció

* Campionat del Món Juvenil: 1987
* Tercera posició a la Copa del Món de futbol 1998

### Club

* Lliga iugoslava de futbol: 1988, 1990, 1991
* Copa iugoslava de futbol: 1990
* Copa d'Europa de futbol: 1991
* Copa Intercontinental de futbol: 1991
* Copa del Rei de futbol: 1993
* Supercopa espanyola de futbol: 1993
* Copa Iberoamericana: 1994
* Lliga croata de futbol: 1998, 1999, 2000
* Supercopa croata de futbol: 1998
* Copa eslovena de futbol: 2002

### Individual

* Pilota d'Or del Campionat del Món Juvenil de 1987
* Trofeu Bravo 1991

## Enllaços externs

* Estadistiques al Portsmouth Arxivat 2009-02-08 a Wayback Machine.
* Estadístiques
* Entrevista en eslovè Arxivat 2008-08-02 a Wayback Machine.